Restaurantele ar putea fi obligate să le dea gratis clienților apă de la robinet. Măsura se va aplica şi instituţiilor publice, dar şi firmelor private.

Propunerea apare într-un proiect de lege aflat în Parlament, prin care se doreşte reducerea consumului de apă îmbuteliată, care ar fi una din sursele principale pentru deşeurile din plastic, potrivit profit.ro.

Totodată, se urmăreşte şi diminuarea consumului de băuturi carbogazoase, care conţin zahăr.

Acelaşi scop îl urmăreşte o altă iniţiativă legislativă care propune asigurarea de către primărie, în mod gratuit, a filtrelor în locuinţele în care apa de la robinet nu respectă parametrii de calitate.